OpenLLM-France/wikimedia huggingface dataset:
# Clitocybe barbularum

Clitocybe barbularum Tricholomataceae familiako onddo espezie bat da. Haragi gutxi du sukaldaritzan erabiltzeko.
Sinonimoak: Omphalina barbularum, Omphalia barbularum.

## Deskribapena

Kapela: 2,5 cm arteko diametrokoa, unbilikatua. Azal higrofanoa, kolore aldakorrekoa arrea-krema-grisa, hezetasunaren arabera (argiagoa eguraldi lehorrarekin eta iluna eguraldi hezean), nolanahi ere, ilunagoa erdian.
Orriak: Dekurrente samarrak, zurixkak edo arre-gris zurbil kolorekoak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 3 cm arteko garaierakoa, eraztunik gabe.
Haragia: Urria, zurixka, irinaren usainekoa.
Etimologia: Omphalina terminoa grekotik dator, zilbor txiki, esan nahi duen "omphalos" hitzetik

## Jangarritasuna

Ez du sukaldaritzarako balio.

### Nahasketa arriskua

Clitocybe umbilicata delakoarekin nahas daiteke. Omphalina generoak baditu kapela arrexkako espezieak.

## Sasoia eta lekua

Udazkenean. Basoetako soilgune zabaletan, batez ere lurzoru hareatsuetan (dunak), goroldiotsuetan eta hezeetan.

### Banaketa eremua

Ameriketako Estatu Batuak, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 128 or. ISBN 84-282-0865-4..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Clitocybe barbularum: GBIF—the Global Biodiversity Information Facility.

## Kanpo estekak

* Datuak: Q10455181
* Multimedia: Clitocybe barbularum / Q10455181
# Clitocybe brumalis

Clitocybe brumalis Tricholomataceae familiako onddo espezie bat da.
Sinonimoak: Clitocybe brumalis, Clitocybe cyathiformis var. cinerascens, Omphalia brumalis, Clitocybe hiemalis, Pseudolyophyllum brumale.

## Deskribapena

Kapela: 2 eta 4 cm bitarteko diametrokoa, pixka bat unbilikatua, gris-oliba ilun kolorekoa, beix matea zimeltzean.
Orriak: Zurbilak, azkenean okre antzeko kolorekoak, dekurrenteak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 4 cm inguruko garaierakoa eta 0,5 cm inguruko lodierakoa, zurbila.
Haragia: Zurixka, usaingabea. Espora-jalkina zuria.
Etimologia: Clitocybe hitza grekotik dator, burua esan nahi du, kapelaren formagatik.

## Jangarritasuna

Ez da jangarria.

### Nahasketa arriskua

Straminea aldaera, marroiagoa da eta fruta usain handiagoa du.

## Sasoia eta lekua

Udazkenaren amaieran eta negu leunetan. Koniferoen azpian eta txilardietan.

### Banaketa eremua

Kanada, Ameriketako Estatu Batuak, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 138 or. ISBN 84-282-0865-4..
* ↑ Clitocybe brumalis: GBIF—the Global Biodiversity Information Facility.

## Kanpo estekak

* Datuak: Q3915572
* Multimedia: Clitocybe brumalis / Q3915572
# Photomuseum

Photomuseum edo Zarauzko Argazki & Zinema Museoa Gipuzkoako Zarautz udalerrian dagoen museo bat da. 2005eko azaroan ireki zen Villa Manuela eraikinean. Orokorrean, argazkigintzari buruzko erakusketa bat du. Photomuseum Argazki Euskal Museoa Fundazioaren jabegokoa da.

## Antolamendua

Museoa bost solairutan egituratuta dago:
* 4.a: administrazioa, liburutegia eta irakurgela.
* 3.a: argazkigintza teknikaren historia.
* 2.a: generoak.
* 1.a: erabilerak.
* Behekoa: aldi baterako erakusketak.

## Ordutegia

Astelehenetik igandera, jai egunak barne: goizez, 10:00etatik 14:00etara, eta arratsaldez, 17:00etatik 20:00etara.

## Erreferentziak

* ↑ Zarauzko Photomuseum berria ireki dute. Argia.com

## Kanpo estekak

* Photomuseum museoaren webgune ofiziala (Gaztelaniaz)
* Photomuseum: Kamara ilunetik argazkigintza digitalerainoko bidaia mirakulutsua. Ainhoa Irauz. Euskonews.com
* Datuak: Q12265878
* Multimedia: Photomuseum (Zarautz) / Q12265878
# Infundibulicybe catinus

Infundibulicybe catinus Tricholomataceae familiako onddo espezie bat da. Kontsumi daitekeen arren, arriskutsua da beste Clitocybe zuri toxiko batzuekin (cerussata, clavipes, dealbata, rivulosa) duen antzagatik.
Sinonimoak: Clitocybe catinus, Gyrophila neapolitana, Omphalia catinus, Clitocybe neapolitana, Clitocybe infundibuliformis var. catina, Pleurotus neapolitanus.

## Deskribapena

Kapela: 4 eta 7 cm bitarteko diametrokoa; deprimitua edo infundibuliformea, ertza biribildu samarra du eta zertxobait lobulatua; zuri garbia edo zuri-krema kolorekoa, matea.
Orriak: Oso dekurrenteak, estu, meheak, zurixkak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Haritsua, 3 eta 6 cm bitarteko garaierakoa eta 0,5 eta 1,2 cm bitarteko lodierakoa.
Haragia: Zuria. Batzuek almendra mingotsen usainaren antzekoa duela esaten dute, eta beste batzuentzat Marasmius oreades delakoarena du.
Etimologia: Clitocybe hitza grekotik dator, burua esan nahi du, kapelaren formagatik.

## Jangarritasuna

Jangarria

### Nahasketa arriskua

Beste Clitocybe zuri pozoitsu batzuekin. Clitocybe gibba delakoarekin, honek okre tonuak ditu eta horrek bereizten du. Clitocybe nivea espeziearekin ere bai, honek orriak zabal eta okre antzeko kolorekoak ditu, eta hasieran titidun kapela.

## Sasoia eta lekua

Uda eta udazken euritsuetan. Espezie hau ez da ohikoa, eta koniferoen basoetan ateratzen da. Lurzoru belartsuetan edo hareatsuetan.

### Banaketa eremua

Europa, Kanada, Ameriketako Estatu Batuak, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 157 or. ISBN 84-404-0530-8..
* ↑ Infundibulicybe catinus: GBIF—the Global Biodiversity Information Facility.

## Kanpo estekak

* Datuak: Q107800206
# Clitocybe costata

Clitocybe costata Tricholomataceae familiako onddo espezie bat da. Lehortu daiteke. Hornigai gisa edo kalitate handiagoko beste perretxiko batzuekin nahastuta soilik jan daiteke. Gaztela Leonen, patata, arroz edo garbantzu jakietan erabili izan da.
Sinonimoak: Clitocybe incilis, Infundibulicybe costata, Clitocybe scuamulosoides.

## Deskribapena

Kapela: 4 eta 8 (15) cm bitarteko diametrokoa, arre-okre antzeko-laranja kolorekoa, askotan ertzean fuerteagoa. Hasieran ganbila, ia titirik gabea, laster hondoratua edo inbutu formakoa, lentearekin begiratuta zetadun-feltroduna, ertz lodiarekin eta oxkarratu samarrarekin.
Orriak: Krema-zurixka kolorekoak, gero okre antzeko-krema kolorekoak, oso estu, erabat dekurrenteak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 2,5 eta 4 cm bitarteko garaierakoa eta 0,5 eta 1 cm bitarteko lodierakoa, fistuloso-kortikatua, zimurtsua, oinarrian loditua, kapelaren kolore berekoa, baina argiagoa, bete-barrubetea, gero barnehutsa.
Haragia: Zuri urtsua, okre antzeko zurbileraino, usaingabea eta zapore gozokoa, irinarena.
Etimologia: Clitocybe hitza grekotik dator, burua esan nahi du, kapelaren formagatik. Costata epitetoa berriz latinetik dator, saihetsekin, esan nahi duen "costatus" hitzetik.

## Jangarritasuna

Kalitate txikiko jangarria.

### Nahasketa arriskua

Clitocybe geotropa eta Clitocybe gibba delakoekin nahas daiteke, hauek ez dute ertza ildaskatua. Lepista inversa gorriagoa da, eta honen orriak ezin dira kapelatik bereizi.

## Sasoia eta lekua

Udazkenean. Taldeetan hainbat basoetan.

### Banaketa eremua

Kanada, Ameriketako Estatu Batuak, Mexiko, Paraguai, Europa, Kanariak, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 134 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 299 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Clitocybe costata: GBIF—the Global Biodiversity Information Facility.

## Kanpo estekak

* Datuak: Q10713543
* Multimedia: Clitocybe costata / Q10713543
# Clitocybe diatreta

Clitocybe diatreta Tricholomataceae familiako onddo espezie bat da. Clitocybe zuri toxikoen taldeko perretxikoa da. Pinudietan ohikoa.
Sinonimoak: Omphalia diatreta, Agaricus simplarius, Clitocybe simplaria, Clitocybe subcandicans, Clitocybe pinetorum, Lepista diatreta.

## Deskribapena

Kapela: 4 eta 8 cm bitarteko diametrokoa, haragi koloreko okre-gorrixka edo arre-arrosakara, ertza ildaskatu gabea, baina batzuetan pruinaduna.
Orriak: Ia dekurrenteak, zurbilak edo haragi kolorekoak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 3 cm inguruko garaierakoa eta 0,7 cm inguruko lodierakoa, leuna, ia kolore berekoa.
Haragia: Zurbila, fruta usainekoa.
Etimologia: Clitocybe hitza grekotik dator, burua esan nahi du, kapelaren formagatik.

## Toxikotasuna

Toxikoa. Muskarina dauka.

### Nahasketa arriskua

Clitocybe diatreta Lepista inversa jangarriarengatik bereizten da, tamaina txikixeagoa duelako, kapela higrofanoa, ez hain inbutu formakoa eta orriak ia dekurrenteak dituelako ez erabat dekurrenteak.

## Sasoia eta lekua

Udazkenean. Koniferen eta beste zuhaitz batzuen azpiko goroldioetan.

### Banaketa eremua

Kanada, Alaska, Ameriketako Estatu Batuak, Europa, Errusia, Svalbard, Groenlandia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 138 or. ISBN 84-282-0865-4..
* ↑ Clitocybe diatreta: GBIF—the Global Biodiversity Information Facility.

## Kanpo estekak

* Datuak: Q2092236
* Multimedia: Clitocybe diatreta / Q2092236
# Clitocybe ditopa

Clitocybe ditopa Tricholomataceae familiako onddo espezie bat da. Haragi gutxi du sukaldaritzan erabiltzeko. Usain txarra.
Sinonimoak: Omphalia ditopus, Collybia orbiformis var. ditopus, Clitocybe murinifolia, Clitocybe brunnescens, Pseudolyophyllum ditopus.

## Deskribapena

Kapela: 3 eta 4 cm bitarteko diametrokoa, lehenengo ganbil-unbilikatua, gero lau-hondoratua, ertz osoarekin, oso beherantz biribildua edo zertxobait oxkarratua. Gris-okre koloretik arre zikinera hezea dagoenean. Diskoa opakua, berezko pruinarekin (ezaugarria)
Orriak: Estu, gris ilun kolorekoak, zabal samarrak, dekurrenteak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 2 eta 4 cm bitarteko garaierakoa eta 0,3 eta 0,75 cm bitarteko lodierakoa, arre-gris-krema kolorekoa, kortikatu-haritsua, luzetara ildaskatua.
Haragia: Hezean hori-okre antzeko kolorekoa, zurixka lehorrean. Irin zaharraren usain garbia, zapore gozoa edo azido samarrekoa.
Etimologia: Clitocybe hitza grekotik dator, burua esan nahi du, kapelaren formagatik. Ditopa epitetoa, handitu, esan nahi duen latinezko, "dito" hitzetik eta hanka? esan nahi duen grezierazko "pus" hitzetatik dator. Oin nahiko loditik?

## Jangarritasuna

Ez du sukaldaritzarako balio.

### Nahasketa arriskua

Antzeko beste Clitocybe batzuekin: barbularum, fontqueri, vibecina. Clitocybe alexandri, handiagoa eta sendoagoa da.

## Sasoia eta lekua

Uda amaieran, udazkenean eta neguaren hasieran. Espezie nahiko ezezaguna, koloreagatik eta tamainagatik ez delako nabarmentzen. Baso mota guztietan, baina batez ere koniferoetan (Sistema zentraleko pinu gorrien basoetan. Avila. Segovia …)

### Banaketa eremua

Kanada, Ameriketako Estatu Batuak, Mexiko, Brasil, Europa, Svalbard, Errusia, Israel, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 140 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 301 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Clitocybe ditopa: GBIF—the Global Biodiversity Information Facility.

## Kanpo estekak

* Datuak: Q10455187
* Multimedia: Clitocybe ditopa / Q10455187
* Espezieak: Clitocybe ditopa
# Clitocybe geotropa var. maxima

Clitocybe geotropa var. Maxima Tricholomataceae familiako onddo espezie bat da. Ale gazteak bakarrik prestatu behar dira, oina baztertu egin behar da, gogorregia eta haritsua da.
Sinonimoa: Clitocybe maxima.

## Deskribapena

Kapela: 10 cm-tik 40 cm-ra bitarteko diametrokoa, leuna edo zetaduna, hasieran krema mate kolorekoa zilar koloreko distira zurixkekin, gero txigortu zurbil kolorekoa, okrea edo hurraren kolorekoa. Inbutu forman deprimitua, titirik gabe edo oso txikiarekin. Ertza lobulatua eta batzuetan urratua.
Orriak: Dekurrenteak, oso estu, krema kolorekoak edo kapelaren antzeko kolorekoak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Laburra, sendoa, haritsua, hasieran zurixka, ondoren okre antzeko kolorekoa.
Haragia: Zuria, haritsu samarra, trinkoa, Clitocybe geotropa delakoaren antzeko usain atsegina du.
Etimologia: Clitocybe hitza grekotik dator, burua esan nahi du, kapelaren formagatik. Maxima epitetoa berriz latinetik dator, handiena, esan nahi duen, "maxima" hitzetik. Handiak direlako.

## Jangarritasuna

Jateko ona, baina ez Clitocybe geotropa bezain preziatua. Maitagarrien eraztunetan hazten da.

### Nahasketa arriskua

Clitocybe geotropa delakoarekin, Clitocybe maxima espezieak kapela askoz handiagoa du eta titirik gabea.

## Sasoia eta lekua

Udazkenean, hostozabalen basoetako soilguneetako belarretan.

### Banaketa eremua

Europa, Kanada, Ameriketako Estatu Batuak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 155 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 369 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando,. (2006). Setas para todos. Jose Luis Añanos Echo Editorial Pirineo, 208 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 164 or. ISBN 84-282-0865-4..
* ↑ Clitocybe geotropa var. maxima: GBIF—the Global Biodiversity Information Facility.

## Kanpo estekak

* Datuak: Q2979403
# Clitocybe obsoleta

Clitocybe obsoleta Tricholomataceae familiako onddo espezie bat da. Ez dakigu toxikoa edo janezina den.
Sinonimoak: Agaricus mustelinus, Agaricus sebaceus, Agaricus candicans, Omphalia obsoleta, Collybia obsoleta.

## Deskribapena

Kapela: 4 eta 7 cm bitarteko diametrokoa, ganbila, argizari-itxurakoa, ildaskatu gabea, uniformeki buztin kolorekoa edo haragi-arrexka kolorekoa, beix-okre antzeko kolorekoa zimurtzean.
Orriak: Zuri zikin kolore batekoak, estu, ia dekurrenteak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 5 cm inguruko garaierakoa eta 0,5 cm inguruko lodierakoa, kapelaren antzeko kolorekoa, elastikoa, barnehutsa.
Haragia: Zuria. Anisaren usaina bakarrik izaten du, baina nahiko ahula.
Etimologia: Clitocybe hitza grekotik dator, burua esan nahi du, kapelaren formagatik. Obsoleta epitetoa, zaharkitua, zahartzea, esan nahi duen "obsolésco" hitzetik dator. Karpoforoak zimel-itxura, zimurtua, apala duelako.

## Jangarritasuna

Ez da jangarria.

### Nahasketa arriskua

Konfusio izugarria dago Clitocybe obsoleta, Clitocybe fragrans eta Clitocybe suaveolens espezieen artean, guztiak anis usainekoak, eta ezinbestekoa da ADN analisia.

## Sasoia eta lekua

Udaren amaieran eta udazkenean. Koniferoen azpian batez ere.

### Banaketa eremua

Mendebaldeko Kanada eta Ameriketako Estatu Batuak, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 138 or. ISBN 84-282-0865-4..
* ↑ Clitocybe obsoleta: GBIF—the Global Biodiversity Information Facility.

## Kanpo estekak

* Datuak: Q21157112
* Multimedia: Clitocybe obsoleta / Q21157112
# Eromenaren laudorioa

Eromenaren laudorioa Erasmo Rotterdamgoaren obra da, jatorriz latinez idatzia, 1511n lehen aldiz argitaratua. Ergelkeriaren laudorioa bezala ere itzul zitekeen. Inprimatutako saiakera da. Faustino Perisauli italiarraren De triumpho stultitiae lanean inspiratuta dago. Perisauli Tredoziokoa zen.
Euskarazko itzulpenean «Erokeriaren laudorioa» agertzen da; «moria» (grekoz) «ergelkeria», «zentzugabekeria» edo «erokeria» delako.
Erasmok berak esandakoaren arabera, astebetean idatzi ondoren, Tomas Moro adiskideak Bucklersburyn zuen etxean egin zuen lana; idatzi, berrikusi eta garatu egin zuen. Izenburua, obran ohikoa den zentzu bikoitzean, "Tomas Mororen goraipamena" bezala ere uler liteke.
"Eromenaren laudorioa" mendebaldeko literaturan eragin handiena duen entseiuetako bat da, eta erreforma protestantearen katalizatzaileetako bat izan dela esan ohi da.
Obra hau, Erasmoren beste batzuekin erkatuz gero txikia den arren, autorearen helduaroko obra da. Bere ironia kutsua gorabehera, helburu hezitzaileak dituen obra da. Autore greko eta latindar ugariren aipuz hornitua dago, egilearen erudizioaren erakusgarri. Barrenean liburuak dei etiko-erlijioso bat egin nahi du, Unibertsitatea eta Eliza katolikoaren ohitura txarrak kritikatzen dituen bitartean, ironia kultu eta ikasiaren ildotik, irreberetzia apur batekin, bere garaikideek hain gustuko zutenez. Obrak bere konposizioan zailtasun batekin topo egiten du: eromena eta arrazoiaren arteko antitesi luzatuan irakurlea erne edukitzearekin, eta txairoki gainditzen du eragozpena graziaz beteriko pasarteei esker.

## Erreferentziak

* ↑ «Eromenaren laudorioa - KLASIKOAK bilduma 21. - UPV/EHU» www.ehu.eus (Noiz kontsultatua: 2024-11-30).
* ↑ «Eromenaren laudorioa KLASIKOAK bilduma 21.- UPV/EHU» www.ehu.eus (Noiz kontsultatua: 2024-11-29).
# Agirre (Arrigorriaga)

    Artikulu hau Arrigorriagako auzoari buruzkoa da; beste esanahietarako, ikus «Agirre».
Agirre Arrigorriaga udalerriko auzoa da.

## Demografia

* Agirreko biztanleria

## Ikus, gainera

* Arrigorriaga

## Kanpo estekak

* Datuak: Q12252850
# Martiartu

Martiartu Arrigorriaga udalerriko auzoa da.

## Demografia

* Martiartuko biztanleria

## Ikus, gainera

* Arrigorriaga

## Kanpo estekak

* Datuak: Q12263141
# Brisketa

Brisketa Arrigorriaga udalerriko auzoa da.

## Demografia

* Brisketako biztanleria

## Ikus, gainera

* Arrigorriaga

## Kanpo estekak

* Datuak: Q12255498
# Lanbarketa

Lanbarketa Arrigorriaga udalerriko (Bizkaia) auzo bat da.

## Demografia

* Lanbarketako biztanleria

## Jaiak

Ekainaren 13tik -San Antonio- hurbilen dagoen asteburuan Lanbarketako jaiak ospatzen dira. Bertan kale animazioa, txistorrada eta txiki eta nagusientzako ekintza ugariak izaten dira.

## Ikus, gainera

* Arrigorriaga

## Kanpo estekak

* Datuak: Q12261834
# Kubo (Arrigorriaga)

Kubo Arrigorriaga udalerriko auzoa da.

## Demografia eta biztanleria

Kuboko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 768 | 765 | 712 | 693 | 678 | 760 | 759 | 754 | 741 |

## Ikus, gainera

* Arrigorriaga

## Kanpo estekak

* Datuak: Q12261660
# Ollargan

Ollargan Arrigorriagako auzoa da, Bilbo eta Basauriko mugan dagoena. Arrigorriagako auzoa izan arren, Bilboko Abusu auzoari lotuta dago, Arrigorriagako erdigunetik 5 bat kilometrotara baitago. Hortaz, askok Bilboko auzotzat daukate Ollargan.
Santa Isabel eta Olatxu auzuneak bereizi daitezke Ollarganen barruan.

## Demografia

* Ollarganeko biztanleria

## Garraiobideak
### Trena

ADIFen trenbideak auzoa zeharkatzen du, bidaiarientzako zein zama garraiorako zerbitzuak ustiatzen direla.
Bidaiarientzako zerbitzuari dagokionez, Renfeko Aldirien C-3 lineari dagokion Ollargango geltokia dago.

### Autobusa

Bilbobus zerbitzuaren 50. lineak auzoa eta Bilbo lotzen ditu.

## Montefuerte

Montefuerte Ollargan eta Basauri artean dagoen parkearen izena da, Malmasin mendiaren magalean kokatutakoa.

## Zubietxe

Zubietxe Mariaren Konpainiak sortutako elkartea, gizarte auziekin lan egiten duena, hala droga menpekotasuna nola immigrazioa nagusiki.

## Kanpo estekak

* Montefuerte parkeaz Euskadi.net webgunean
* (Gaztelaniaz) Zubietxe elkartearen webgunea
* Datuak: Q12265142
# Salud e Higiene

Salud e Higiene Arrigorriaga udalerriko auzoa da.

## Demografia

* Salud ed Higieneko biztanleria

## Ikus, gainera

* Arrigorriaga

## Kanpo estekak

* Datuak: Q12266814